《刘佐五设榻兼赠宝刀》
明代·孙奇逢

东风吹雪满阑干，晓日清空白画寒。四十年来燕市里，楼前流水红尘起。

竿头青苎酒旗摇，有人匣中鸣宝刀。把手赠之锦作带，浑惭下榻逢交泰。

坐间肝胆饶素肠，情兴淋漓月照床。烧烛顿忘别话久，香添再煮瓶中酒。

春花未吐春衫纡，山色溪光尽入庐。今夜停杯好相语，平明上马过东去。

应知依依不胜情，桥南细问黄莺声。中天斗畔高明月，莫教清笳吹石碣。

云绕蓟门老纶巾，路傍羞对看花人。

作者简介：孙奇逢（1584—1675年）明末清初理学大家。字启泰，号钟元，晚年讲学于辉县夏峰村20余年，从者甚众，世称夏峰先生。顺治元年（1644年）明朝灭亡后，清廷屡召不仕，人称孙征君。与李颙、黄宗羲齐名，合称明末清初三大儒。孙奇逢一生著述颇丰，他的学术著作主要有：《理学宗传》、《圣学录》、《北学编》、《洛学编》、《四书近指》、《读易大旨》五卷、《书经近指》。